ASP-korkotukilainan suuruudelle on aluekohtaiset enimmäisrajat (15.4.2021 alkaen): - Helsingissä enintään 215 000 € - Espoossa, Kauniaisissa ja Vantaalla enintään 160 000 € - Tampereella ja Turussa enintään 140 000 € ja - muualla Suomessa enintään 120 000 €. ASP-lainan ehdot muuttuivat 1.1.23, jolloin yläikärajan nostamisen (44 vuotta) lisäksi yhteisen asunnon ostaminen helpottui. ASP-lainaa voi saada 50 prosenttia enemmän silloin, kun molemmat asunnon ostajat käyttävät asunnon hankintaan omia ASP-tilien säästöjä. Lainan enimmäismäärä on silloin Helsingissä 322 500 euroa, Espoossa, Vantaalla ja Kauniaisissa 240 000 euroa, Turussa ja Tampereella 210 000 euroa ja muissa kunnissa 180 000 euroa. Jos ASP-lainan maksimimäärä ei riitä asunnon hankintaan, voi lisäksi hakea tavallista asuntolainaa. ASP-lainan enimmäismääriä nostettiin huhtikuussa 2021 yksin hakevalle. Korkotukilainojen enimmäismäärien korottaminen tuli voimaan 15.4.2021, ja se koskee ASP-lainoja, jotka nostetaan tuona päivämääränä tai sen jälkeen.